Grokipēdija

Grokipēdija () ir Amerikas multimiljardiera Īlona Maska projekts — mākslīgā intelekta atbalstīta tiešsaistes enciklopēdija, kuras mērķis ir konkurēt ar Vikipēdiju, apsūdzot to politiskā un zinātniskā angažētībā. 

 Vēsture 
Projekta faktiskā palaišana aizkavējās. Sākotnēji to paredzēja palaist 2025. gada 5. oktobrī,NDTV. What Is Grokipedia? Elon Musk To Unveil Wikipedia Competitor In Two Weeks pēc tam to atlika uz divām nedēļām, tomēr arī tad Grokipēdija vēl faktiski nestartēja. Masks atlikšanu skaidroja ar nepieciešamību pārvarēt "aizspriedumus un politiskos naratīvus", solot palaist to nedēļas beigās (25.-26. oktobrī). Tā tika palaista 27. oktobrī un jau pirmajās dienās saturēja gandrīz miljonu rakstu, kuri galvenokārt bija saīsināti vai nedaudz pārveidoti kopēti no Vikipēdijas, taču nesaglabājot tās formatējumu un vietām laboti atbilstoši Maska uzskatiem vai vēlmēm. Masks solīja līdz gada beigām samazināt Vikipēdijas kopēšanu rakstos.

 Kvalitāte un ideoloģija 
Vikipēdijas dibinātājs Džimijs Veilss izteicās, ka LLM, kā Grok, pārāk bieži sacer halucinatīvus tekstus, lai tie varētu pilnvērtīgi aizstāt Vikipēdiju.[https://www.cnbc.com/2025/10/28/elon-musk-grokipedia-wikipedia-founder-jimmy-wales.html CNBC. Elon Musk’s Grokipedia is live. Wikipedia founder Jimmy Wales isn’t trembling: ‘LLMs are not good enough to write wiki entries] Tāpat uz šādām halucinācijām Grokipēdijas rakstā par sevi norādīja Vikipēdijas līdzdibinātājs un kritiķis Lerijs Sendžers, kurš kopumā atbalsta projektu.

Neraugoties uz ārējo Grokipēdijas kritiku par labējumu, pētījums 2025. gada novembrī parādīja Grokipēdiju kā kopumā kreisu, ar izņēmumiem reliģijas un vēstures tēmās, izskaidrojot to ar sekošanu Vikipēdijas narratīviem.https://arxiv.org/html/2510.26899v3 How Similar Are Grokipedia and Wikipedia? A Multi-Dimensional Textual and Structural Comparison. Taha Yasseri, Saeedeh Mohammadi. Salīdzinošajos pētījumos par bibliogrāfisko atsauču izgūšanu Grok izcēlās kā viens no nedaudzajiem LLM modeļiem, kas nefabricēja atsauces, lai gan tā dotās atsauces bieži satur nepilnības vai pat tehniskas kļūdas. Grok 2 demonstrēja augstu konsekvenci un minimālu ideoloģisko neobjektivitāti.

Grokipēdijas raksti ir vidēji vairākas reizes garāki nekā angļu valodas Vikipēdijā, galvenokārt uz tēmas plašāka izklāsta rēķina. Atšķirībā no Vikipēdijas, pašreizējā Grokipēdijas versijā nav attēlu un nav iekšējo saišu. Šie trūkumi ievērojami apgrūtina Grokipēdijas rakstu pārlūkošanu un izpratni. 

 Ideja 
Grokipēdija tika radīta ar deklarēto mērķi radīt objektīvu un ātrdarbīgu bezmaksas zināšanu bāzi. Atšķirībā no Vikipēdijas, kas ir atkarīga no brīvprātīgajiem redaktoriem un rakstu rediģēšana bieži ir ilgstoši konfliktējoša līdzsvara panākšanai, Grokipēdija izmanto xAI sarunbotu Grok, lai nekavējoties iegūtu un pārbaudītu faktus. Šī mākslīgā intelekta vadītā sistēma spēj pārbaudīt milzīgu datu apjomu, piemēram, tīmekļa lapas un sociālo mediju ierakstus, lai nodrošinātu informācijas aktualitāti. Piemēram, jaunākās ziņas vai jauni atklājumi var parādīties gandrīz nekavējoties, atšķirībā no lēnākiem cilvēku rediģētiem atjauninājumiem Vikipēdijā. No otras puses, daudzu cilvēku rediģētā Vikipēdija ļauj sasniegt konsensusu, atmetot galējos vai vienkārši nepietiekami plaši kreisajos "uzticamajos avotos" publicētos viedokļus, kamēr Grok ne reizi vien izcēlies ar radikālu bezalternatīvu viedokļu paušanu. Plāns paredzēja veidot sākotnējos tekstus uz Vikipēdijas rakstu bāzes, izmetot no tiem to, ko Grok atzīs par kļūdām vai neobjektivitāti,https://www.mexc.co/en-IN/news/grokipedia-by-elon-musk-set-to-debut-in-two-weeks/120520 MEXC. Grokipedia by Elon Musk set to debut in two weeks vadoties no avotiem, kas arī bieži ir neobjektīvi. No pavasara lietotāji tika aicināti arī iestāties komūnā, lai pielabotu Grok darbības neizbēgamās kļūdas, tādējādi kontrole pār rakstiem būtu hibrīda — Grok un dzīvi moderatori.

 Fons 
Jau agrāk bijuši mēģinājumi veidot Vikipēdijas labējos analogus, piemēram, Conservapedia. Tie visi cietuši neveiksmi sacensībā, lai gan daļa no tiem vēl pastāv.

2025. gada 30. septembrī Īlons Masks sociālo mediju platformā X (Twitter) ievietoja ierakstu: > “Mēs veidojam Grokipedia @xAI. Tas (...) ir nepieciešams solis ceļā uz xAI mērķi — izprast Visumu.” Masks pirms tam bija apsmējis Vikipēdiju par tās, viņaprāt, pārlieku kreiso ievirzi un kreisajiem nepatīkamu viedokļu noniecināšanu. Pēc paziņojuma kreisie mēdiji un lietotāji izteica bažas, ka Grokipēdija varētu sākt popularizēt labējos uzskatus.Cybernews. Elon Musk to launch Grokipedia, a Wikipedia competitor. Should we be afraid? Masks no savas puses izteicās, ka Grokipēdija tās augstākās kvalitātes dēļ aizstāšot Vikipēdiju, kura turklāt prasot aizdomīgi lielu ziedojumu finansējumu. Grok augstāku vērību piegriež tvītiem Maskam piederošajā X platformā, kura tiek uzskatīta par labējiem draudzīgāku. Maskam svarīga bija arī līguma noslēgšana ar valsti par viņa sarunbota lietošanu, sekojot OpenAI un Anthropic piemēram. Šī xAI komerciālā ievirze Vikipēdijas atbalstītājiem šķiet riskanta, jo finansiāla atkarība var ietekmēt Grokipēdijas saturu tāpat, kā Vikipēdijas saturu ietekmē tās redaktoru nevienlīdzīgās sociālās iespējas.

 Atsauces 

 Ārējās saites 

Kategorija:Tiešsaistes enciklopēdijas
Kategorija:Mākslīgais intelekts